1. **Spiritisms un nāve:**
   * **Nemirstīga dvēsele.**
     + Tiek uzskatīts, ka cilvēkam piemīt divējāda daba: ķermenis un gars (jeb dvēsele). Tiek uzskatīts, ka šīs divas daļas var dzīvot neatkarīgi.
     + Taču Bībele māca, ka mēs esam trīs “daļas”: “gars, dvēsele un miesa” (1.Tes.5:23). Tā arī māca, ka šīs daļas ir savstarpēji atkarīgas. 1.Mozus 2:7 māca, ka Dievs radīja ķermeni, un tajā iedvesa dzīvības (garu), un tas kļuva par dzīvu būtni (“būtne” ebreju valodā ir *nefesh* = “dvēsele”).
     + Dvēsele ir ķermeņa un gara savienība. Mums nav dvēseles, mēs esam dvēsele.
     + Kad mūs pamet dzīvības elpa, mēs pārstājam eksistēt. Pēc nāves nevienai mūsu būtnes daļai nav apzinātas eksistences. Ķermenis nomirst, gars (dzīvības spēks) atgriežas pie Sava Devēja, un dvēsele, kas ir ķermeņa un gara savienības produkts, pārstāj eksistēt (S.māc.12:1-7; Ec.18:20; Īj.7:7-9).
     + Kopš grēks ienāca mūsu pasaulē, sātans ir izmantojis cilvēkus, kuri apgalvoja, ka sazinās ar mirušajiem un iegūst no viņiem īpašas zināšanas par tagadni vai nākotni.
     + Bībele māca, ka “ikviens, kas piekopj šīs paražas, Tam Kungam ir negantība, līdz ar to sevi apgrēcina” (5.Moz.gr.18:10-12). Sods par šo noziegumu ir nāve (3.Moz.20:27).
   * **Nāve Vecajā Derībā.**
     + Lai gan bēru laikā neviens nesaka, ka “mūsu radinieks ceļo taisni uz elli”, daudzas konfesijas māca, ka pēc nāves “labie” uzkāpj debesīs, lai būtu kopā ar Jēzu, bet “sliktie” tiek sodīti vai vienkārši klīst un nonāk ellē. Bet ko par to māca Bībele?
       1. Vai mēs Dievu varam slavēt pēc nāves? Psalms 115:17
       2. Vai tie, kas mirst, zina, kas notiek ar viņu ģimeni vai draugiem? Ījaba 14:21
       3. Vai mirušie var sazināties ar dzīvajiem? Sal.māc. 9:6
       4. Vai mēs varam turpināt domāt pēc nāves? Sal.māc. 9:5
       5. Vai mēs varēsim veikt kādu darbību pēc nāves? Sal.māc. 9:10
     + Vecā Derība māca, ka nāve ir miegs. Mēs guļam, lai pamostos tikai tad, kad Dievs mūs aicinās atpakaļ, lai dzīvotu mūžīgi (1.Ķēn.2:10; 14:20; Dan.12:13).
   * **Nāve Jaunajā Derībā.**
     + Jaunā Derība, tāpat kā Vecā Derība, māca, ka nāve ir miegs, no kura mūs var pamodināt tikai Jēzus (Jņ.11:11-14; Jņ.5:28-29).
     + Rakstot tesaloniķiešiem, Pāvils runāja par nāvē “aizmigušajiem”, un teica, ka viņi tiks uzmodināti, lai dotos ar Jēzu kopā Viņa otrās atnākšanas laikā (1.Tes.4:13-18). Ja Pāvils ticētu, ka pēc nāves ticīgie dodas uzreiz pie Jēzus, tad viņš to būtu viņiem teicis.
     + Ja runājam par mirušajiem, Pāvils saka, ka viņi tiks darīti dzīvi “Viņam atnākot”, nevis pirms tam (1.Kor.15:22-24). Viņš arī saka, ka “mēs visi negulēsim”. Dzīvie tiks pārvērsti vienā acumirklī, bet mirušie tiks uzmodināti pārvērsti (1.Kor.15:51-52).
     + Augšāmcelšanās ir apsolījums, lai būtu kopā ar Jēzu. Bez augšāmcelšanās nav pestīšanas (1.Kor. 15:13-18). Savu mantojumu mēs saņemsim augšāmcelšanās brīdī, un mums ir jāgaida šis brīdis (1.Pēt.1:3-5).
2. **Spiritisms pēdējās dienās:**
   * **Zīmes un brīnumi.**
     + Spiritisms ir sātana vadīta kustība, un tās pamatā ir dvēseles nemirstība. Tās piekritēji tic, ka viņi var sazināties ar mirušajiem, un apgalvo, ka no tiem saņem pārdabiskas spējas.
     + Lai gan Dievs tagad viņus ierobežo, pienāks laiks, kad Viņš ļaus viņiem darīt neapstrīdamus brīnumus, kas pārsteigs tos, kuri to redzēs (Marka 13:22; 2.Tes.2:9; Atkl.7:1; 13:13-14).
     + Drošība ir tikai Dieva Vārdā! Vārds skaidri runā par šīm lietām. Tikai pilnīga paļāvība uz Jēzu ļaus mums pretoties pēdējiem ienaidnieka kārdinājumiem un meliem (Jes.8:20; Ef.6:13).
   * **Spiritisma mērķi.**
     + Sātana mērķis, ir cīnīties pret Dievu, gāzt Viņa valdību un ieņemt Viņa troni (Jes.14:13-14). Lai to panāktu, viņš izmantos visas stratēģijas, lai uzvarētu visu pasauli, sākot arī ar politiskajām varām, kas mūs pārvalda (Atkl.16:12-14).
     + “Lielās maldināšanas drāmas vainagojums būs tas, ka pats sātans uzdosies par Kristu” (E.G.V. “Lielā cīņa”, 681. lpp.).
     + Bet pienāks bridis, kad Jēzus pabeigs šo cīņu (Atkl.16:15). Sātans ir uzvarēts ienaidnieks. Kristus to ir uzvarējis, un to uzvarēs tie, kas uzvarējuši ar Tā Jēra asinīm (1.Jņ.2:14; 4:3-4; Atkl.3:21; 5:5; 12:11).